REPUBLIKA SRBIJA

NARODNA SKUPŠTINA

Odbor za administrativno-budžetska

i mandatno-imunitetska pitanja

21 Broj: 06-2/85-24

23. jul 2024. godine

B e o g r a d

ZAPISNIK

SA DESETE SEDNICE ODBORA ZA ADMINISTRATIVNO-BUDžETSKA I MANDATNO-IMUNITETSKA PITANjA, ODRŽANE 23. JULA 2024. GODINE

Sednica je počela u 15,15 časova.

Sednici je, saglasno članu 70. stav 1. alineja prva Poslovnika Narodne skupštine, predsedavao Milenko Jovanov, predsednik Odbora.

Sednici su prisustvovali članovi Odbora: Olja Petrović, Miloljub Albijanić, Dane Stanojčić, Aleksandar Jugović, Goran Milić, Stefan Kitanović, Đorđe Komlenski, Branimir Jovanović, Jelena Milošević i Stefan Janjić.

Sednici nisu prisustvovali članovi Odbora: Igor D. Jakšić, Snežana Paunović, Branko Lukić, Miroslav Aleksić i Dragana Rakić.

Sednici su prisustvovali zamenici članova Odbora: Nenad Krstić, zamenik člana Igora D. Jakšića, Marko Milošević, zamenik Snežane Paunović i Uroš Đokić, zamenik Miroslava Aleksića.

Na predlog predsednika, Odbor je jednoglasno utvrdio sledeći

D n e v n i r e d:

- usvajanje zapisnika sa Devete sednice Odbora -

1. Razmatranje Rešenja Republičke izborne komisije o dodeli mandata narodnog poslanika radi popune upražnjenih poslaničkih mesta u Narodnoj skupštini (03 broj 113-1771/24 od 23. jula 2024. godine);

2. Razmatranje zahteva Daneta Stanojčića, narodnog poslanika, za pribavljanje pozitivnog mišljenja za obavljanje druge javne funkcije (21 broj: 02-1680/24 od 11. jula 2024. godine).

Pre prelaska na rad po utvrđenom dnevnom redu, Odbor je, većinom glasova, bez primedaba, usvojio zapisnik sa Devete sednice Odbora.

\* \* \*

**Prva tačka dnevnog reda**: Razmatranje Rešenja Republičke izborne komisije o dodeli mandata narodnog poslanika radi popune upražnjenih poslaničkih mesta u Narodnoj skupštini

Predsednik je upoznao članove Odbora da je dostavljeno Rešenje Republičke izborne komisije o dodeli mandata Vesni Stanković, Zdravku Mladenoviću i Sabiri Hadžiavdić, kao i Uverenja o izboru za narodnog poslanika za imenovane.

Podsetio je da je Odbor, u skladu sa odredbama člana 199. Poslovnika, ovlašćen da izvrši uvid u Rešenje Republičke izborne komisije i Uverenja o izboru narodnog poslanika, radi utvrđivanja istovetnosti podataka.

Diskusije nije bilo.

Odbor je, na predlog predsednika, jednoglasno usvojio i Narodnoj skupštini podneo sledeći

I Z V E Š T A J

Odbor je konstatovao da su prestankom mandata narodnim poslanicima Ivani Nikolić i dr Vladimiru Orliću, izabranim sa Izborne liste „ALEKSANDAR VUČIĆ - Srbija ne sme da stane“ i Rejhanu Kurtoviću, izabranom sa Izborne liste „USAME ZUKORLIĆ – UJEDINJENI ZA PRAVDU – STRANKA PRAVDE I POMIRENJA - BOŠNJACI SANDŽAKA, TOMISLAV ŽIGMANOV - DEMOKRATSKI SAVEZ HRVATA U VOJVODINI / USAME ZUKORLIĆ – UJEDINjENI ZA PRAVDU – STRANKA PRAVDE I POMIRENjA – BOŠNjACI SANDžAKA, TOMISLAV ŽIGMANOV - DEMOKRATSKI SAVEZ HRVATA U VOJVODINI“, ostala upražnjena poslanička mesta u Narodnoj skupštini, u skladu sa odredbom člana 131. Zakona o izboru narodnih poslanika.

Kada narodnom poslaniku mandat prestane pre nego što se potvrde mandati za dve trećine narodnih poslanika iz narednog saziva, mandat se dodeljuje kandidatu sa izborne liste na način utvrđen u čl. 134. i 135. Zakona o izboru narodnih poslanika.

Odbor je, postupajući u skladu sa odredbama člana 199. Poslovnika Narodne skupštine, izvršio uvid u Rešenje Republičke izborne komisije i Uverenja o izboru narodnih poslanika Vesne Stanković i Zdravka Mladenovića, izabranih sa Izborne liste „ALEKSANDAR VUČIĆ - Srbija ne sme da stane“ i Sabire Hadžiavdić, izabrane sa Izborne liste „USAME ZUKORLIĆ – UJEDINJENI ZA PRAVDU – STRANKA PRAVDE I POMIRENJA - BOŠNJACI SANDŽAKA, TOMISLAV ŽIGMANOV - DEMOKRATSKI SAVEZ HRVATA U VOJVODINI / USAME ZUKORLIĆ - UJEDINjENI ZA PRAVDU – STRANKA PRAVDE I POMIRENjA – BOŠNjACI SANDžAKA, TOMISLAV ŽIGMANOV - DEMOKRATSKI SAVEZ HRVATA U VOJVODINI“, i utvrdio da su podaci o izboru narodnih poslanika istovetni sa podacima iz Rešenja Republičke izborne komisije, čime su se stekli uslovi za potvrđivanje mandata imenovanim narodnim poslanicima.

Odbor predlaže da Narodna skupština odmah po prijemu ovog izveštaja, konstatuje potvrđivanje mandata Vesni Stanković, Zdravku Mladenoviću i Sabiri Hadžiavdić, novoizabranim narodnim poslanicima.

Za izvestioca Odbora na sednici Narodne skupštine određen je Milenko Jovanov, predsednik Odbora.

**DRUGA TAČKA DNEVNOG REDA:** Razmatranje zahteva Daneta Stanojčića, narodnog poslanika, za pribavljanje pozitivnog mišljenja za obavljanje druge javne funkcije

Predsednik je upoznao prisutne da je Dane Stanojčić podneo zahtev za pribavljanje pozitivnog mišljenja, da uz funkciju narodnog poslanika obavlja i funkciju zamenika predsednika Skupštine opštine Vrnjačka Banja.

Jelena Milošević je napomenula da u konkretnom slučaju nema sukoba interesa budući da obe funkcije pripadaju zakonodavnoj grani vlasti (na republičkom i lokalanom nivou),te da će iz tog razloga glasati za davanje pozitivnog mišljenja.

Odbor je, na predlog predsednika, većinom glasova prihvatio zahtev i dao pozitivno mišljenje Danetu Stanojčiću da uz funkciju narodnog poslanika obavlja i funkciju zamenika predsednika Skupštine opštine Vrnjačka Banja.

\*\*\*

Sednica je završena u 15,25 časova.

Sastavni deo ovog zapisnika čini obrađeni tonski snimak sednice Odbora.

SEKRETAR PREDSEDNIK

Svetlana Dedić Milenko Jovanov